**Ministru kabineta noteikumu projekta „Noteikumi par publisko elektroapgādes tīklu sprieguma prasībām” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Standartizācijas likuma 13.panta otrā daļanosaka, ka Ministru kabinets var noteikt obligāti piemērojamus Latvijas nacionālos standartus.  |
|  2. |  Pašreizējā situācija un problēmas | Pamatojoties uz Lielo un stratēģiski nozīmīgo investīciju projektu koordinācijas padomes 2011.gada 22.marta sēdes protokolā Nr.6 minēto, Ekonomikas ministrija kopā ar AS „Sadales tīkls” izveidoja sprieguma kvalitātes darba grupu ar mērķi izvērtēt iespējas atsevišķās teritorijās rast risinājumus investoriem nepieļaujamo sprieguma iekritumu mazināšanai. Dalībai darba grupā tika pieaicināti arī Latvijas investīciju un attīstības aģentūras (turpmāk – LIAA), Sabiedrisko pakalpojumu regulēšanas komisijas (SPRK), kā arī Latvijas tirdzniecības un rūpniecības kameras (turpmāk – LTRK) pārstāvji. Notika vairākas darba grupas sēdes, pēdējā sēdē, kas notika 2011.gada 12.maijā tika pieņemts lēmums darba grupas darbību turpināt pastāvīgi, sēdes sasaucot pēc vajadzības, pēc darba grupas locekļu iniciatīvas.Analizējot situāciju attiecībā uz sprieguma iekritumiem ārvalstīs, darba grupa secināja, ka līdzīgas problēmas ir arī citās valstīs, piemēram, Lietuvā, Igaunijā un Skandināvijā. Tādējādi sprieguma kvalitātes problēma nav uzskatāma par tikai Latvijai raksturīgu situāciju. Ņemot vērā pēdējos gados piedzīvotās izmaiņas laika apstākļos (sniega daudzumu, biežās vētras), visās iepriekšminētajās valstīs pēdējā laikā ir būtiski pieaugusi sabiedriskā aktivitāte attiecībā uz energoapgādes drošumu un sprieguma kvalitāti. Situācija tiek risināta līdzīgi kā Latvijā, īstenojot ilgtermiņa plānus pārejai uz kabeļu tīklu. Sanāksmju laikā AS „Sadales tīkls” (turpmāk – ST) pārstāvji informēja, ka savā darbā vadās pēc Eiropas valstīs spēkā esošā standarta LVS EN 50160:2010 „Publisko elektroapgādes tīklu sprieguma raksturlielumi”, kas tiek plaši pielietots Eiropā. Saskaņā ar Eiropas energoregulatoru (European Energy Regulators) sniegto informāciju Eiropas standarts EN 50160 nav iztulkots valsts valodā tikai Latvijā. Standarts EN 50160 ir obligāti piemērojams sekojošās valstīs: Austrija, Somija, Grieķija, Īrija, Luksemburga, Slovēnija, Čehija, (atsauce uz standarta piemērošanu attiecīgajos nozari regulējos normatīvajos aktos), Bulgārija, Kipra,  Lietuva, Dānija (pārņemts obligāti piemērojama standarta statusā ar attiecīgās valsts standartizācijas iestādes lēmumu),  Slovākija, Ungārija (atsevišķs tiesību akts par standarta atzīšanu par obligātu). Kamēr Latvijā sprieguma kvalitātes standarts nav noteikts kā obligāts, nevar tikt veikta sprieguma kvalitātes uzraudzība un veikti sprieguma kvalitātes uzlabošanas pasākumi vidsprieguma tīklos, līdz ar to SPRK nav iespējams to kontrolēt.Ja standarts tiktu pieņemts kā obligāti piemērojams, tad SPRK varētu veikt pārbaudes un izvērtēt, vai sprieguma kvalitāte atbilst noteiktajiem standartiem.Standarts LVS EN 50160:2010 ir atpazīstams visā Eiropā un tā obligāta piemērošana sniegs informāciju ārvalstu investoriem par elektroenerģijas kvalitātes līmeni Latvijas elektroenerģijas sadales tīklos. Līdz ar to standarta LVS EN 50160:2010 piemērošana var sekmēt investoru ienākšanu Latvijā.Attīstoties tehnoloģijām un elektrotīkliem, rodas nepieciešamība veikt izmaiņas sprieguma kvalitāti reglamentējošajos dokumentos. Līdz ar to standarts tiek papildināts un aizstāts ar aktuālo versiju. Ja sprieguma kvalitātes raksturlielumi tiks noteikti Ministru kabineta noteikumos, tad mainoties EN 50610, nāktos veikt grozījumus arī Ministru kabineta noteikumos, turklāt zināmu laiku pastāvētu situācija, ka paralēli eksistē divi atšķirīgi normatīvi.Ņemot vērā augstāk minēto, nepieciešams izdot Ministru kabineta noteikumus, kas nosaka standartu LVS EN 50160:2010 par obligāti piemērojamu. |
|  3. |  Saistītie politikas ietekmes novērtējumi un pētījumi |  Projekts šo jomu neskar. |
|  4. |  Tiesiskā regulējuma mērķis un būtība | Noteikumu projekta mērķis ir noteikt obligāti piemērojamo standartu, kas attiecināms uz publisko elektroapgādes tīklu sprieguma kvalitāti.  |
|  5. |  Projekta izstrādē iesaistītās institūcijas | Projekts šo jomu neskar. |
|  6. |  Iemesli, kādēļ netika nodrošināta sabiedrības līdzdalība | Projekts tiek izstrādāts ņemot vērā sabiedrisko organizāciju pārstāvju (LTRK) viedokli. |
|  7. |  Cita informācija | Standarts LVS EN 50160:2010 ir iztulkots, izmantojot Ekonomikas ministrijas esošos resursus. Līdz ar to papildu finansējuma avots tulkošanai nebija nepieciešams. Pēc tulkojuma pabeigšanas tulkojums tika iesniegts izvērtēšanai LZA Terminoloģijas komisijas Enerģētikas terminoloģijas apakškomisijai. Pēc atzinuma saņemšanas tulkojumus tika precizēts atbilstoši komisijas atzinumam. 25.08. tulkojums tika iesniegts SIA “Standartizācijas, akreditācijas un metroloģijas centrs” Standartizācijas birojā ar lūgumu to reģistrēt Latvijas standarta statusā. |

|  |
| --- |
|  **II. Tiesību akta projekta ietekme uz sabiedrību** |
|  1. |  Sabiedrības mērķgrupa |   Noteikumu projekts attiecas uz elektroenerģijas sistēmas operatoriem, elektroenerģijas ražotājiem un elektroenerģijas lietotājiem. Saskaņā ar SPRK mājas lapā ievietoto informāciju, Latvijā darbojas 11 uzņēmumi kuriem ir licences elektroenerģijas sadalei un 1 uzņēmums, kuram ir licence elektroenerģijas pārvadei. Elektroenerģijas lietotāju skaits Latvijā sastāda aptuveni 1110000. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējuma finansiālā ietekme | Noteikumu projekts nerada finansiālo ietekmi valsts budžetam. |
|  4. |  Tiesiskā regulējuma nefinansiālā ietekme | Saņemot lietotāja sūdzību par sprieguma kvalitāti, SPRK būs iespējams izvērtēt sūdzības pamatotību, pamatojoties uz noteiktām prasībām, kas attiecināmas uz sprieguma raksturlielumiem.  |
|  5. |  Administratīvās procedūras raksturojums |  Projekts šo jomu neskar.  |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Noteikumu projekta normas piemēros sistēmas operatori un Sabiedrisko pakalpojumu regulēšanas komisija. |
|  2. |  Projekta izpildes ietekme uz pārvaldes funkcijām | Sprieguma kvalitātes atbilstību noteikumu prasībām uzraudzīs Sabiedrisko pakalpojumu regulēšanas komisija.  |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar. |
|  6. |  Cita informācija | Nav. |

Anotācijas III, IV, V un VI sadaļa – projekts šīs jomas neskar

Ministru prezidents V. Dombrovskis

Ekonomikas ministrs A.Kampars

Iesniedzējs: Ekonomikas ministrs A. Kampars

Vīza: Valsts sekretārs J.Pūce

26.08.2011 08:56

E.Luca-Ratfeldere

67013113, elina.luca-ratfeldere@em.gov.lv